รวบอดีตนายพลฟิลิปปินส์ ข้อหาละเมิดสิทธิมนุษยชน หลังหลบหนีร่วม 3 ปี
อดีตนายพลฟิลิปปินส์ฉายา เพชฌฆาต ถูกจับกุมฐานมีส่วนร่วมในการละเมิดสิทธิมนุษยชน รวมถึงการสังหารและการอุ้มหายผู้วิจารณ์รัฐบาลสมัยประธานาธิบดีกลอเรีย อาร์โรโย หลังหลบหนีคดีมาเป็นเวลา 3 ปี17 ส.ค. 2557 เมื่อช่วงกลางสัปดาห์ที่ผ่านมา อดีตนายพล โจวิโต ปาลปาราน ผู้มีฉายา เพชฌฆาต จากข้อหาละเมิดสิทธิมนุษยชนจำนวนมากถูกทางการฟิลิปปืนส์จับกุมตัวเพื่อมาดำเนินคดีแล้วหลังจากหลบหนีมา 3 ปีปาลปารานถูกกล่าวหาว่ามีส่วนร่วมในการละเมิดสิทธิมนุษยชนหลายประการในช่วงที่เขาดำรงตำแหน่งเป็นผู้นำกองทัพฟิลิปปินส์ในสมัยของประธานาธิบดี กลอเรีย อาร์โรโย ทั้งการสังหารผู้วิพากษ์วิจารณ์รัฐบาล การอุ้มหาย และการทารุณกรรมนักกิจกรรมด้านสิทธิมนุษยชนระบุว่าการลอยนวลต่อความผิดของกองทัพฟิลิปปินส์เป็นสิ่งที่เกิดขึ้นมานานจนทำให้มีการละเมิดสิทธิและสร้างความหวาดกลัวต่อพลเรือนที่เป็นเป้าหมายของพวกเขาสำนักข่าวอัลจาซีราได้เผยแพร่ภาพวิดีโอแสดงให้เห็นกลุ่มญาติของผู้ได้รับผลกระทบออกมาถือชุมนุมถือป้ายแสดงภาพของผู้เสียชีวิตหรือผู้สูญหาย หนึ่งในนั้นคือเชอร์ลิน คาดาปัน ถูกลักพาตัวไปเมื่อเดือน มิ.ย. 2549ในช่วงที่เป็นผู้นำกองทัพ ปาลปารานถูกมอบหมายให้ปราบปรามกลุ่มกบฏในฟิลิปปินส์ เขาได้รับการยกย่องว่าสามารถลดปัญหากลุ่มกบฏในเกาะซามาร์ได้ร้อยละ 80 ต่อมาในเดือน เม.ย. 2549 เขาได้รับมอบหมายให้กวาดล้าง กลุ่มกบฏคอมมิวนิสต์ ในเขตปกครองลูซอนกลางปาลปารานถูกจับกุมตัวโดยสำนักงานสืบสวนแห่งชาติในกรุงมะนิลาเมื่อวันที่ 12 ส.ค. หลังจากหลบหนีเป็นเวลา 3 ปี โดยตั้งแต่เมื่อปี 2554 ศาลจังหวัดบูลากัน ซึ่งเป็นจังหวัดในเขตปกครองลูซอนกลางออกหมายจับปาลปาราน ในข้อหาลักพาตัวและกักขังหน่วงเหนี่ยวอย่างผิดกฎหมายนักศึกษาชาวฟิลิปปินส์สองคนคือ คาดาปัน และคาเรน เอ็มเปโนอย่างไรก็ตาม ปาลปารานปฏิเสธว่าตนเองไม่ได้เกี่ยวข้องกับการลักพาตัวนักศึกษาทั้งสอง ซึ่งทางสมาพันธ์นายพลและเจ้าหน้าที่ระดับสูงของกองทัพฟิลิปปินส์ (Association of General and Flag Officers หรือ AGFO) แถลงในเชิงให้ประชาชนอย่าเพิ่งด่วนตัดสินปาลปารานและเรียกร้องให้รับทราบว่าเขายังบริสุทธิ์จนกว่าจะมีการพิสูจน์ความผิดตามกระบวนการยุติธรรมเวอร์จิลลิโอ เมนเดซ ผู้อำนวยการสำนักงานสืบสวนแห่งชาติฟิลิปปินส์กล่าวว่า จะมีการนำตัวปาลปารานไปไต่สวนในชั้นศาลภายในวันจันทร์นี้ (18 ส.ค.)Philippines arrests ex-general The Butcher Aljazeera 16-08-2014Philippine ex-generals hit trial by publicity Asia One 16-08-2014Palparan arrested by NBI in Manila GMA News 12-08-2014ฐานข้อมูลประวัติ Jovito S. Palparan GMA News
อดีตนายพลฟิลิปปินส์ฉายา เพชฌฆาต ถูกจับกุมฐานมีส่วนร่วมในการละเมิดสิทธิมนุษยชน รวมถึงการสังหารและการอุ้มหายผู้วิจารณ์รัฐบาลสมัยประธานาธิบดีกลอเรีย อาร์โรโย หลังหลบหนีคดีมาเป็นเวลา 3 ปี 17 ส.ค.
กลอเรีย อาร์โรโยโจวิโต ปาลปาราน,การอุ้มหาย,ฟิลิปปินส์,โจวิโต ปาลปาราน